CELEX: 32008D0138
Language: da
Date: 2007-12-19 00:00:00
Title: 2008/138/EF: Kommissionens beslutning af 19. december 2007 om statsstøtte vedrørende kompensation i medfør af gødningsdekretet (C 12/1999) (meddelt under nummer K(2007) 6777)

20.2.2008   
            
            
               DA
            
            
               Den Europæiske Unions Tidende
            
            
               L 44/29
            
         
      KOMMISSIONENS BESLUTNING
   
   af 19. december 2007
   om statsstøtte vedrørende kompensation i medfør af gødningsdekretet (C 12/1999)
   (meddelt under nummer K(2007) 6777)
   (Kun den franske og nederlandske udgave er autentiske)
   (2008/138/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab, særlig artikel 88, stk. 2,
   efter at have opfordret interesserede parter til at fremsætte bemærkninger i medfør af ovennævnte bestemmelse(r) (1), og
   ud fra følgende betragtninger:
   I.   PROCEDURE
   
               (1)
            
            
               Ved brev af 3. juli 1998 gav de belgiske myndigheder meddelelse om den ovenfor nævnte støtteforanstaltning i medfør af EF-traktatens artikel 88, stk. 3.
            
         
               (2)
            
            
               Ved brev nr. SG-Greffe (1999) D/2211 af 26. marts 1999 indledte Kommissionen den formelle undersøgelsesprocedure i medfør af EF-traktatens artikel 88, stk. 2. Belgien fremsendte efterfølgende sine kommentarer ved brev af 28. april 1999.
            
         
               (3)
            
            
               Kommissionen modtog bemærkninger fra de interesserede parter. Ved brev af 30. juni 1999 videresendte Kommissionen disse til Belgien, som fik muligheden for at reagere herpå. De belgiske myndigheder sendte yderligere oplysninger til Kommissionen ved brev af 1. juni 1999, 27. juni 2000 og 23. juli 2001.
            
         
               (4)
            
            
               Ved brev af 12. marts 2007 informerede Belgien Kommissionen om, at den anmeldte foranstaltning var ved at blive trukket tilbage. I dette brev bekræftede Belgien, at der ikke var blevet udbetalt støtte.
            
         II.   KONKLUSION
   
               (5)
            
            
               Indtil den dato, hvor Kommissionen modtog anmodningen fra Belgien om at trække foranstaltningen tilbage, havde den ikke formelt taget beslutning om den pågældende anmeldelse. Under disse omstændigheder accepterer Kommissionen tilbagetrækningen af anmeldelsen i medfør af artikel 8, stk. 1, i Rådets forordning (EF) nr. 659/1999 af 22. marts 1999 om fastlæggelse af regler for anvendelsen af EF-traktatens artikel 93 (2).
            
         
               (6)
            
            
               Den formelle undersøgelsesprocedure bør derfor afsluttes i medfør af artikel 8, stk. 2, i forordning (EF) nr. 659/1999, da den nu er overflødig —
            
         VEDTAGET FØLGENDE BESLUTNING:
   Artikel 1
   Den formelle undersøgelsesprocedure af en støtteforanstaltning vedrørende kompensation i medfør af gødningsdekretet afsluttes hermed i medfør af artikel 8, stk. 2, i forordning (EF) nr. 659/1999.
   Artikel 2
   Denne beslutning er rettet til Belgien.
   
      Udfærdiget i Bruxelles, den 19. december 2007.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT C 129 af 8.5.1999, s. 2.
   
      (2)  EFT L 83 af 27.3.1999, s. 1.